Àdàkọ:Infobox artwork Pápá Parsonage ní Nuenen (Duki: De pastorie in Nuenen), tí wọ́n tún máa ń pè ní Pápá Parsonage ní Ìsun-omi Nuenen (Duki: De pastorie in Nuenen in het voorjaar) tàbí Pápá Ìsun-omi (Duki: Lentetuin: F185, JH484), jẹ́ isẹ́-ọ̀nà àwòrán yíyà ayé àtijó tí wọ́n fi epo yà ní sẹ́ńtúrì ókàndínlógún sẹ́yìn, tí oníṣẹ́-ọ̀nà ayawòrán, Vincent van Gogh, ṣẹ̀dá lóṣù karùn-ún ọdún 1884 nígbà tí ó ń gbé pẹ̀lú àwọn òbí rẹ̀ ní Nuenen. Arákùnrin Van Gogh ya ọ̀pọ̀lọpọ̀ àwòrán pàápàá jù lọ èyí tí ó fi epo yà káàkiri pápá náà tí ó kojú sí ilé ìgbé àwọn àlùfáà tí wọ́n ń pè ní Parsonage. Àwọn àwòrán wọ̀nyí wà nínú àkójọpọ̀ àwọn ohun méèlegbàgbé ní ilé ìtọ́jú àwọn ohun méèlegbàgbé ní Netherlands lọ́dún 1962 sí 2020. Lọ́gbọ̀n ọjọ́ oṣù kẹta ọdún 2020, wọ́n jí àwọn nǹkan wọ̀nyí kó níbi ìpàtẹ kan ní ilé ìtọ́jú ohun méèlegbàgbé ní Laren, lẹ́yìn tí wọ́n tì í pa nítorí àjàkálẹ̀ àrùn Covid-19.